Opiskelijoiden maksuttomien oppimateriaalinen aiheuttama kustannus Helsingin veronmaksajille olisi lähes 20 miljoonaa euroa.

Oppimateriaalien maksuttomuudesta Helsingin toisen asteen oppilaitosten eli lukioiden ja ammattioppilaitosten opiskelijoille kehkeytyi Helsingin valtuustossa maratonkeskustelu ja äärimmäisen poliittinen sellainen.

Helsingin valtuustossa on 85 jäsentä, puheenvuoroja pidettiin yli sata ja kommentteja puheenvuoroihin esitettiin monikertainen määrä ennen kuin maksuttomista oppimateriaaleista, siis kirjoista, digitaalisista välineistä ja esimerkiksi ammattikoulutuksessa vaikkapa turvakengistä tai kokkiveitsistä, päästiin äänestämään.